Styremøte Steinkjer idrettsråd, 4.juni 2018 kl. 19.00 til 20.30
Til stede: Marit Moe, Trond Unhjem, Eirik Tronstad, Grete Folden og Liv Trongmo Hognes.
Forfall: Trond Sakshaug
Sak 1: Oppnevning av et medlem til valgkomiteen
Utfordre noen av de største idrettslagene til å komme med forslag. Da vil de ha muligheten for å nominere noen av sine til å sitte i idrettsrådet i fremtiden. Eirik tar kontakt med Egge og utfordrer dem til å komme med et forslag. 
 
Sak 2: Endring av møtedato
Flytte styremøtet vårt fra 1. oktober til 16. eller 17. oktober kl. 16.00. Dette er et dialogmøte med Steinkjer kommune om spillemidler. Marit avklarer endelig dato med Stine Strand i kommunen. Viktig at vi får møtepapirene i forkant av møtet, slik at vi i styret får sett på det i forkant av møtet.
 
Sak 3: Møte med Steinkjer kommune v/ordfører og kultursjef 8. juni
Ordfører og kultursjef har satt av 1 time til å møte Steinkjer idrettsråd(STI) 8.juni. 
STI må ha fokus på hvordan kommunen og idrettsrådet best kan klare å nå målene i handlingsprogrammet til idrettsrådet.
Hva ønsker kommunen at vår rolle skal være? Hvordan kan vi i STI bidra til å oppfylle vår del av avtalen med Steinkjer kommune? Hva kan kommunen bidra med?
Begge parter må leve opp til det vi skriver i samarbeidsavtalen.
Kan kommunen bidra til at vi får større oppslutning rundt STIs arrangementer, og at vår funksjon blir bedre kjent blant idrettslagene. 
Viktig med god kommunikasjon mellom kommunen og STI, slik at vi kjenner til de store arrangementene som er under planlegging i kommunen. 
Marit, Trond S., og Liv stiller på møtet.
 
Sak 4: STIs deltakelse i arrangørforum 23. mai, orientering fra Eirik
Kommunens nye arrangementsjeger, Anita Østby, arrangerte arrangørforum 23.mai. Liten deltakelse – kun 5 stk. Til tross for liten deltakelse, var det en fin dialog blant de fremmøtte. De fikk høre litt om hennes mandat som blant annet innebærer å skaffe arrangement til området, samt å videreutvikle allerede eksisterende arrangement. Mange store arrangement i Steinkjer, med store planer for hvordan de kan utvikle sine arrangement.
 
Utfordre kommunen til å være behjelpelig med medlemskveld til høsten. Eirik tar denne videre med Anita Østby. 

Sak 5: Medlemspleie
Videreføring av sak fra forrige møte. Idrettsrådet ber seg inn til de hovedstyrene i de største idrettslagene i kommunen. Fokus på hva som er vår rolle og hvordan vi kan bistå idrettslagene. Trond U. og Marit setter opp oversikt over hvilke idrettslag vi skal møte og hvem som skal møte dem. Besøk utføres høsten 2018.
Lage en felles presentasjon som alle bruker når man besøker idrettslagene. 

Sak 6: Organisasjonsnummer
Inghild har sendt inn samordnet registermelding i Altinn. Må signeres av leder før det sendes til Brønnøysundregisteret for videre saksbehandling. Marit på saken.
 


Sak 7: Eventuelt
Orientering:
-        Invitasjon til kurset «klubbens styrearbeid i praksis», arr. Trøndelag idrettskrets og Verdal idrettsråd. Invitasjonen er sendt dere i styret og er lagt ut på Steinkjer idrettsråds hjemmesider.

